Hônôrio III
I Hônôrio III na Hônôre III dia papa faha-177 izay nitantana ny ao amin' ny Fiangonana katôlika tamin' ny taona 1216 hatramin' ny 1227. Teraka tao Rôma tamin' ny fotoana tsy fantatra izy ary maty tamin' ny 18 Marsa 1227. I Cencio Savelli no anarany talohan' ny naha papa azy. Izy no nampandeha ny kroazada fahadimy izay teraka noho ny fanapahan-kevitr' i papa Inôkentio III nodimbiasiny tamin' ny kônsily fahefatra tao Latràna. Nanohana ny kroazada niadiana tamin' ny Albigesy koa izy. Atao hoe Honoré III izy amin' ny teny frantsay, Honorius III amin' ny teny anglisy sy amin' ny teny latina ary Onorio III amin' ny teny italiana.